महिला विश्वकप २०२३ : अस्ट्रेलियालाई हराएर स्विडेन फेरि तेस्रोमा
स्विडेनले सहआयोजक रहेको अस्ट्रेलियालाई शनिबार २–० ले हराएर महिला विश्वकप २०२३ को तेस्रो स्थान हात पारेको छ । स्विडेन पछिल्लो विश्वकपको पनि तेस्रो स्थानमा आएको टिम हो ।
ब्रिसवेन — स्विडेनले सहआयोजक रहेको अस्ट्रेलियालाई शनिबार २–० ले हराएर महिला विश्वकप २०२३ को तेस्रो स्थान हात पारेको छ । स्विडेन पछिल्लो विश्वकपको पनि तेस्रो स्थानमा आएको टिम हो ।यसअघि सन् १९९१ र २०११ मा पनि स्विडेन तेस्रो स्थानमै रहेको थियो । अस्ट्रेलियाका लागि महिला विश्वकपको सेमिफाइनल पुग्नु नै अहिलेसम्मको सबैभन्दा ठूलो उपलब्धि रहेको छ । प्रतियोगिताको सेमिफाइनलमा स्विडेन स्पेन र अस्ट्रेलिया इंग्ल्यान्डसँग पराजित भएको थियो । ब्रिसवेन रंगशालामा भएको यसपल्टको तेस्रो स्थानको प्ले अफ खेलमा फ्रिडोलिना रोल्फोनले ३० औं मिनेटमा पेनाल्टीबाट गोल गरिन् ।त्यसपछि कोसोभारे एसलानीले ६२ औं मिनेटमा दोस्रो गोल थपिन् । प्रतियोगिताको सेमिफाइनलमा स्विडेन स्पेन र अस्ट्रेलिया इंग्ल्यान्डसँग पराजित भएको थियो । अब आइतबार सिड्नीमा हुने फाइनलमा उपाधिका लागि इंग्ल्यान्ड र स्पेन भिड्ने छन् । 